Ay-agi akk i aɣ-yeǧǧan ad nemmal ɣer umaru-agi d temgiwin-is, maca nefren tawsit n wungal gar tewsatin akk yexdem acku awal akk amenzu s way-s i yebda izmamen-is d ameslay ɣef uḍris n Lwali n wedrar ayen i d-nna Bellal Hakima: « Ilaq ad d-nebder d akken deg usebtar amenzu n tejlalt n uzmam i deg yella uḍris « Lwali n udrar d amaẓlay. Amaru yura s tira icebḥen azwel-agi: « Ccix Ḥmed Waɛli _ Lwali n udrar _ Ad aγ-yenfeɛ Rebbi s lbaraka-s.»4D tanfalitagi i yeǧǧan tidmi-nteɣ ad truḥ ɣer tewsit-agi n wungal ladɣa awadem n Lwali n wedrar. Aṭas i d-yemmeslayen ɣef leṣnaf n tsiwelt i yessemres uneggal deg-s, akked wadeg n tsiwelt maca tasleḍt n uglam n yiwudam ur d-telli ara s waṭas, ayen i aɣ-yeǧǧan ad neḍfer ṣenf-agi n tesleḍt.